ፌስቡክ፡ እዞም ዝስዕቡ ትሕዝቶታት ዘለዎም መልእኽታት ኣብ ልዕሊ ተጠቀምቲ ፌስቡክ ቀጥታዊ ጉድኣት ከብጽሑ ስለ ዝኽእሉ፡ ኣፍልጡኒ ይብል። እቶም መልእኽታት ድማ፡ ብጽሑፍ፣ ብተንቀሰቓሲ ምስሊ ወይ ብስእሊ ክኸርቡ ይኽእሉ። ጽልኣት ዝጉስጉሱ፡ ሰባት ብብሄሮም፣ ብሕብሪ ቆርበቶም፣ ብሃይማኖቶም፣ ብጾትኦምን ዘለዎም ኣካላዊ መጉዳእትን ብምፍላይ፡ ሰብኣዊ ክብሮም ኣትሒቱ ዝርእን ዘናሹን ጥቕዓት'ዩ ኢሉ ይገልጾ። በዚ ምኽንያት ፌስቡክ ናይ ጽልኣት ዘረባታት ካብ ገጹ ይኣሊ። ናይ ሐሶት ዜናታት፡ ኾነ ተባሂሉ ፖለቲካዊ ወይ ገንዘባዊ ባህጊ ንምምላእ ዝዝርጋሕ ናይ ሓሶት መረዳእታ'ዩ። ብዙሓት ውልቃዊ ረብሕኦም ንምምላእ ድማ እዞም ናይ ሓሶት መረዳእታታት 'ሓቀኛ መልክዕ' ኣትሒዞም የውጽኡዎም። ፌስቡክ ልዕልነትን ፍሉይነትን ጸዓዱ ዘንጸባርቕ ሓበሬታታት ክእግድ`ዩ ፌስቡከ መለለዪ ገጽ ሰብ ምጥቃሙ ብሕጊ ከሕትቶ'ዩ እዱባት ዘይኮኑ ምስልታትን ስእልታትን፡ ፌስቡክ እዱባት ዘይኮኑ ናይ ዕርቃንን ጾታዊ ርክብን ዘርእዩ ምስሊታትን ስእልታትን ይእግድ'ዩ። ከምዚ ዓይነት መልእኽታት ናብ ቃልዕ ምውጽኦም ምስ ክብርታት ሓደ ሕብረሰተብ ኣይሳነዩን ብዝብል ምኽንያት'ዩ ፌስቡክ እዞም መልእኽታት ናብ ብዙሓት ከይዝርግሑ ዝኽልክል። ብተወሳኺ እቶም ምስልታትን ስእልታትን ኣብ ፍቓድ ዝተሞርኮሰ ርክብ ብዛዕባ ምዃኑ መረጋገጺ ስለ ዘይርከቦም'ዩ። ራዕዲ ዝነዝሑ መልእኽታት፡ ናይ ራዕዲ መጥቃዕቲ ወይ ራዕዲ ዘሞጉሱ፣ ጥቕዓት ክፍጸም ዝዕድሙ፣ ንግዳያት ዘባጭዩ መልእኽታት ፌስቡክ፡ ብቑልጡፍ ክጠፍኡ ይግበር። ፌስቡክ ተጠቀምቲ ከምዚ ዓይነት ትሕዝቶ ዘለዎም ሓሳባት ከፍልጡዎ ይሓትት። ጾታዊ ጥቕዓታት ኣብ ፌስቡክ ፍጹም ተቐባልነት የብሎምን። ስለዚ፡ እዞም መልእኽታት ብኸመይ ፌስቡክ ከም ዝፈልጦም ክግበር ይከኣል?
